PROCEDIMENT DE TRAMITACIÓ DE LES PROPOSTES DE DOBLES TITULACIONS NACIONALS I INTERNACIONALS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2608)
  + [Valencià](/va/acuerdo/2608)






Selector de idioma

Leer

* [Español](/es/acuerdo/2608)
* [Valencià](/va/acuerdo/2608)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROCEDIMENT DE TRAMITACIÓ DE LES PROPOSTES DE DOBLES TITULACIONS NACIONALS I INTERNACIONALS[Butlletí Oficial Universitat d'Alacant](/ca/Publicacion)
====================================================================================================================================================

Secretaria General

Butlletí Oficial Universitat d'Alacant





PROCEDIMENT DE TRAMITACIÓ DE LES PROPOSTES DE DOBLES TITULACIONS NACIONALS I INTERNACIONALS

Data d'aprovació
:   23/10/2013

Data de publicació
:   30/10/2013

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=2608.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2608)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2608)
  + [Compartir acuerdo en 

    X](https://twitter.com/intent/tweet?via=UA_Universidad&text=PROCEDIMENT DE TRAMITACIÓ DE LES PROPOSTES DE DOBLES TITULACIONS NACIONALS I INTERNACIONALS&url=https://www.boua.ua.es/va/acuerdo/2608)

**Títol:** PROCEDIMENT DE TRAMITACIÓ DE LES PROPOSTES DE DOBLES TITULACIONS NACIONALS I INTERNACIONALS

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 23 d'octubre de 2013

PROCEDIMENT DE TRAMITACIÓ DE LES PROPOSTES DE DOBLES TITULACIONS NACIONALS I INTERNACIONALS

Preàmbul

Amb el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, modificat per Reial decret 861/2010 de 2 de juliol, s'adopten una sèrie de mesures que, a més de ser compatibles amb l'Espai Europeu d'Educació Superior, flexibilitzen l'organització dels ensenyaments universitaris en els seus tres cicles (grau, màster i doctorat), i promouen la diversificació curricular per a respondre a les demandes d'una societat cada vegada més complexa. S’atén així el compromís assumit de donar resposta àgil i eficaç d'atenció de les necessitats formatives en contínua transformació que demana la societat. Així mateix, en aquest context el Reial decret 99/2011, de 28 de gener, estableix les condicions d'implantació dels títols oficials de doctorat.

En aquest marc, i amb l'entrada en vigor del Reial decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles, modificat pel Reial decret 558/2010, de 7 de maig, s'ha obert la possibilitat que els estudiants que reunisquen els requisits d'accés a titulacions de grau, màster o doctorat, puguen ser admesos per a cursar simultàniament dos ensenyaments oficials del mateix cicle i obtenir les dues titulacions, amb l'objectiu que l'estudiant puga complementar la seua formació.   
 La Universitat d'Alacant, conscient de l'interès que suposa per als seus futurs titulats en un context més globalitzat i competitiu, la realització d'estades acadèmiques en altres universitats o institucions, tant nacionals com a estrangeres, així com complementar els seus estudis amb altres de superiors que permeten obtenir una doble titulació, ha establit com un dels seus objectius prioritaris facilitar i fomentar aquesta possibilitat mitjançant la formalització de convenis i potenciant l'accés a beques de programes d'intercanvi i mobilitat.   
  
 Article 1. Concepte

1.1. S'entén per programa interuniversitari de doble titulació l'establit mitjançant un conveni entre la Universitat d'Alacant amb una altra universitat o institució d'ensenyament superior, nacional o estrangera, mitjançant el qual els estudiants d'una titulació oficial, de grau, màster o doctorat, de la Universitat d'Alacant i d'una altra titulació oficial del mateix cicle en l'altra universitat, que complisquen les condicions establides en la present normativa i les específiques que en el conveni s'establisquen, puguen obtenir el corresponent títol acadèmic per cadascuna de les institucions signatàries.   
 En el supòsit d'estudis en els quals participen al costat de la Universitat d'Alacant dues universitats o més, la denominació serà titulació múltiple en lloc de doble titulació.

1.2 Són programes institucionals de doble titulació els proposats pels òrgans acadèmics de dues titulacions oficials de grau, màster o doctorat, del mateix cicle de la Universitat d'Alacant, que permeten a l'alumnat cursar simultàniament les dues titulacions.

CAPÍTOL I

DELS ENSENYAMENTS OFICIALS DE GRAU I MÀSTER

Article 2. Procediment de tramitació de les propostes de dobles titulacions   
 El procediment de tramitació de les propostes de dobles titulacions interuniversitàries nacionals i internacionals (grau i màster) es durà a terme seguint els passos següents:

2.1. Proposta de conveni de doble titulació. El centre responsable del títol en la Universitat d'Alacant, una vegada establit contacte o preacord previ amb les universitats o institucions corresponents, elaborarà un avantprojecte que contindrà una memòria amb la motivació o justificació acadèmica de la pertinència de l'acord, el qual haurà de posar de manifest els avantatges o oportunitats del conveni per a la Universitat d'Alacant, i aquella altra informació considerada d'interès.

2.2. Les propostes hauran de ser presentades davant del vicerectorat amb competències en matèria d'estudis de grau o màster, segons la naturalesa de la doble titulació proposada.

2.3. El Consell de Direcció farà una anàlisi de la proposta, i el vicerectorat amb competències en matèria d’estudis de grau o màster comunicarà la resolució adoptada al centre proponent.

Per a fer l'anàlisi es recollirà la informació necessària, de manera que per al cas de projectes amb institucions o universitats estrangeres se sol·licitarà informe al vicerectorat amb competències en matèria d'Internacionalització sobre l'adequació de l'acord i sobre qualsevol altre aspecte sobre el qual considere convenient pronunciar-se, incloent-hi possibles propostes d'actuació.

En el cas de projectes amb altres universitats espanyoles, se sol·licitarà una primera valoració al vicerectorat amb competències en matèria d'estudis de grau o postgrau segons corresponga.

2.4. En el cas d’acceptar-se la proposta, el centre proponent haurà de desenvolupar i completar l'expedient que inclourà la documentació següent:

a)    Proposta de conveni de col·laboració amb les institucions o universitats corresponents, fent referència, com a mínim, als punts recollits en l'article 3.1.

b)   En el supòsit de convenis amb universitats o institucions estrangeres s'haurà d'acompanyar la mateixa certificació expedida per l'autoritat competent o, si escau, per l'entitat acreditadora, del caràcter oficial o acreditat de la institució o institucions estrangeres de què es tracte.

c)    En el cas de propostes de doble titulació o titulació múltiple ERASMUS MUNDUS (o equivalents), memòria completa que incloga tots els punts requerits en la convocatòria corresponent.

d)   Certificació de l'aprovació del projecte per la Junta de Centre.

2.5. Remissió de la proposta a Secretaria General, perquè seguisca el tràmit establit per la Universitat d'Alacant per a convenis.

2.6. En el cas de dobles titulacions o titulacions múltiples amb institucions o universitats estrangeres, el vicerectorat amb competències en Internacionalització emetrà informe sobre el contingut i el format del conveni de col·laboració, i també sobre la compatibilitat del projecte amb els programes de mobilitat estudiantil.

2.7. Informe preceptiu de la comissió amb competències en estudis de grau o màster.

2.8. Acord del Consell de Govern sobre l'establiment de l'acord i, si escau, aprovació del conveni.

2.9. Signatura del conveni i posada en marxa del projecte.

2.10. Els “programes institucionals de doble titulació Institucional” seran aprovats pel Consell de Govern, una vegada rebut l’informe previ de la seua Comissió de Docència, a proposta dels òrgans acadèmics responsables de les dues titulacions, que a aquest efecte hauran de presentar una sol·licitud. La sol·licitud haurà d'anar acompanyada de la documentació acreditativa del compliment almenys dels requisits assenyalats en l'article 3.1.

Article 3. Requisits generals que han de complir els convenis de doble titulació

3.1. Els convenis de doble titulació interuniversitaris per a estudis de grau o màster hauran de contenir com a mínim aquests aspectes:

a)    Dades completes de les institucions o universitats amb les quals es pretén establir l'acord.

b)   Objectius del programa de doble titulació que es proposa.

c)    Títols implicats en el programa.

d)   Requisits d'accés al programa (incloent-hi requisits específics d'idiomes).

e)    Nombre de places que s'oferiran per a cursar el programa.

f)     Mecanisme de selecció d'estudiants que participaran en el programa d'estudis, si escau.

g)   Programa detallat d'estudis, incloent-hi les matèries específiques que es cursaran i es reconeixeran als estudiants en cadascun dels plans d'estudi implicats de cadascuna de les universitats.

h)   Planificació docent i desenvolupament temporal del programa (compatible amb els calendaris acadèmics de les institucions implicades).

i)     Compromisos adquirits per les institucions quant a reconeixement mutu de les avaluacions fetes, assistència als estudiants, abonament de taxes, etc.

j)     Vigència i possibles renovacions de l'acord.

k)    Dades de contacte dels responsables acadèmics del programa en les institucions implicades en l'acord.

l)     Comissió de seguiment de compliment dels termes del conveni de doble titulació.

m)  Protocol d'intercanvi d'informació acadèmica (matricula, actes…).

3.2. Els “programes institucionals de doble titulació” hauran de presentar una sol·licitud, acompanyada de la documentació acreditativa del compliment dels requisits següents:

a)    S'establirà un programa detallat d'estudis que inclourà les matèries específiques que cursaran i es reconeixeran als estudiants en cadascun dels plans d'estudi implicats, així com la seqüència planificada de semestres i cursos amb els possibles itineraris d'assignatures que es cursaran per a obtenir els dos títols.

b)   S'establirà una memòria del programa, en la qual es definiran aspectes com l'accés, la matriculació i el reconeixement de crèdits, tots ells ajustats a les directrius establides en aquesta normativa.

c)    Per a l'accés dels estudiants el programa institucional de doble titulació apareixerà en el procediment de preinscripció com una oferta específica i diferenciada, amb un contingent d'estudiants propi.

d)   Per a l'organització i la gestió del programa s'utilitzarà un pla d'estudis únic creat a aquest efecte del qual es responsabilitzarà solament un dels centres. En tot cas, en tots dos centres es facilitarà a l'alumnat d'aquestes titulacions el mateix accés a programes de mobilitat, pràctiques externes, i a qualsevol programa Institucional d'interès per als estudiants.

CAPÍTOL II

DELS ENSENYAMENTS OFICIALS DE DOCTORAT

Article 4. Procediment de tramitació de les propostes de dobles titulacions internacionals de doctorat

El procediment de tramitació de les propostes de dobles titulacions internacionals (doctorat) es durà a terme d'acord amb les directrius següents:

4.1. La doble titulació per a estudis de doctorat es regirà per la present normativa de defensa de tesi doctoral en règim de cotutela internacional de la Universitat d'Alacant. La cotutela internacional permet l'elaboració i la defensa de la tesi doctoral en col·laboració amb altres universitats no espanyoles i l'expedició del títol de doctor o doctora en les dues universitats.

4.2. El coordinador del programa de doctorat, una vegada haja establit contacte o preacord previ amb les Universitats o institucions corresponents, elaborarà una proposta de conveni en el model establit a aquest efecte, que incorporarà un annex amb l'informe de la comissió acadèmica del programa de doctorat i que contindrà una memòria amb la motivació o justificació acadèmica de la pertinència de l'acord, que pose de manifest els avantatges o oportunitats que presenta per a la Universitat d'Alacant, especialment relativa a l'existència de relacions d'intercanvi i col·laboració en docència i investigació en els últims anys, i altra informació que es considere d'interès.

4.3. Les propostes hauran de ser presentades davant del vicerectorat amb competències en matèria de doctorat que les remetrà per a la seua anàlisi a l'Escola de Doctorat de la Universitat d’Alacant (EDUA). Quan es considere necessari, se sol·licitarà informe al vicerectorat amb competències en matèria d'Internacionalització sobre l'adequació de l'acord i sobre qualsevol altre aspecte sobre el qual considere convenient pronunciar-se, incloent-hi possibles propostes d'actuació.

4.4. L'EDUA sotmetrà la proposta de conveni a informe del Comitè de Direcció. Una vegada obtingut el referit informe, es remetrà la proposta a la Secretaria General, perquè seguisca el tràmit establit per la Universitat d'Alacant en matèria de convenis i la seua aprovació en el Consell de Govern.

4.5. Les doctorandes o doctorands que pretenguen acollir-se a un conveni de cotutela internacional de la Universitat d'Alacant hauran de dirigir-se als responsables acadèmics del programa de doctorat. La doctoranda o doctorant haurà de formalitzar el document "Annex conveni cotutela” (disponible en la pàgina web de l'Escola de Doctorat) i presentar-lo en l'Escola de Doctorat, amb la firma prèvia dels responsables del programa de doctorat de les dues universitats i de tots els codirectors o codirectores de la tesi.

4.6. Una vegada aprovat el conveni pel Consell de Govern de la Universitat d'Alacant i firmat per les dues parts, el desenvolupament de tesis doctorals en règim de cotutela internacional implicarà, en tot cas, el compliment de les normes següents:

a)    La investigació conduent a la formulació de la tesi doctoral que es farà en les dues institucions no podrà ser superior a tres anys. Aquesta durada no podrà ser perllongada més que a títol excepcional, després de l'informe favorable de les dues universitats partícips, i a proposta dels directors o directores de la tesi doctoral. La sol·licitud s’haurà de fer, com a mínim, sis mesos abans de la data prevista per a acabar la tesi.

b)    El calendari previst per al desenvolupament dels períodes de treball en cada institució serà fixat en el moment de la subscripció de l'annex específic, amb una estada mínima prevista en cada universitat que no haurà de ser inferior a sis mesos, en un període únic o bé fraccionada en diversos períodes.

c)    Es considera convenient que hi haja dos directors de la tesi doctoral, un per cada Universitat partícip en el conveni de cotutela.

d)    El doctorand o doctoranda haurà d'inscriure el seu projecte de tesi doctoral en les dues universitats, d’acord amb la normativa aplicable respectivament. Els drets de matrícula en concepte de tutela acadèmica, o equivalent, seran rebuts per la Universitat en la qual es matricularà inicialment i, al seu torn, s’exonerarà el doctorand o doctoranda del pagament d'aquests drets en l'altra universitat.

e)    La tesi serà objecte d'una única defensa, que serà reconeguda per les dues institucions i que s'efectuarà en la universitat que s’haurà determinat en cada cas en el moment de subscriure l'annex específic, i que contindrà l'acord de finançament de les despeses dels membres que formen part del tribunal de lectura de la tesi doctoral, sempre atenent a criteris de reciprocitat i proporcionalitat.

f)     La presentació, defensa i avaluació de la tesi s'acomodarà al previst en la normativa aplicable en la universitat en què se’n farà la defensa. El tribunal avaluador de la tesi estarà compost conformement a aquesta normativa. D'aquesta manera, si l'acte de lectura de la tesi es duu a terme en la Universitat d'Alacant, el tribunal estarà integrat per tres membres.

g)    La tesi es redactarà en la llengua oficial d'una de les institucions signatàries i el resum, amb inclusió de conclusions, en una llengua oficial en l'altra institució. En cas de redactar-se la tesi es en llengua anglesa, se n’haurà de fer el resum per duplicat, amb inclusió de conclusions, en les llengües oficials de les dues institucions.

h)   Les institucions signatàries reconeixeran la validesa de la tesi doctoral defensada i es comprometen a expedir el corresponent títol de doctor o doctora, amb inclusió de la menció “cotutela amb la Universitat d'Alacant” o “cotutela amb la universitat de què es tracte”, en la mesura que ho permeta la normativa reguladora de l'expedició de títols respectivament aplicable, una vegada abonats els preus públics corresponents.

Disposició final. Entrada en vigor

El present reglament entrarà en vigor l'endemà de publicar-se en el BOUA, una vegada aprovat pel Consell de Govern de la Universitat d'Alacant.





[Carretera Sant Vicent del Raspeig s/n  
03830 Sant Vicent del Raspeig - Alacant  
 Tel. 57 686 2975 - Fax 16 107 1964](https://www.google.es/maps/@65.935783,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12376&trk=tyah&trkInfo=tarId%2L7199984374179%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)